2020. gada 17. decembrī Noteikumi Nr. 785

Rīgā (prot. Nr. 84 45. §)

**Grozījumi** **Ministru kabineta 1998. gada 28. jūlija noteikumos Nr. 270 "Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība"**

Izdoti saskaņā ar [likuma](http://likumi.lv/ta/id/44108-arstniecibas-likums)

"Par maternitātes un slimības apdrošināšanu"

[24. pantu](http://likumi.lv/ta/id/44108-arstniecibas-likums#p59) un 31. panta trešo daļu

1. Izdarīt Ministru kabineta 1998. gada 28. jūlija noteikumos Nr. 270 "Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība" (Latvijas Vēstnesis, 1998, 223./224. nr.; 1999, 75./78., 348./350. nr.; 2001, 31. nr.; 2005, 99. nr.; 2007, 206. nr.; 2008, 198. nr.; 2009, 81., 204. nr.; 2010, 182. nr.; 2011, 5., 82. nr.; 2012, 11., 185. nr.; 2013, 250. nr.; 2015, 126. nr.; 2020, 93A. nr.) šādus grozījumus:

1.1. izteikt 4.2. apakšpunktu šādā redakcijā:

"4.2. sociāli apdrošinātās personas apgādībā bijušā ģimenes locekļa nāves gadījumā – pamatojoties uz valsts sociālā nodrošinājuma pabalstu, kāds apdrošināšanas gadījuma iestāšanās dienā ir spēkā Valsts sociālo pabalstu likuma 13. panta pirmās daļas 1. punktā minētajām personām (turpmāk – valsts sociālā nodrošinājuma pabalsts).";

1.2. izteikt 28.1 punktu šādā redakcijā:

"28.1 Aprēķinot apdrošinātās personas vidējo apdrošināšanas iemaksu algu maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta apmēra noteikšanai, vidējās apdrošināšanas iemaksu algas aprēķina periodā neieskaita kalendāra dienas, par kurām persona saņēma dīkstāves pabalstu, dīkstāves palīdzības pabalstu, vecāku pabalsta turpinājumu, slimības palīdzības pabalstu, atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai."

2. Noteikumi stājas spēkā 2021. gada 1. janvārī.

Ministru prezidents A. K. Kariņš

Labklājības ministre R. Petraviča